
PËR DHËNIEN E MIRATIMIT PARAPRAK PËR TRANSFERIMIN E KONTROLLIT (TË TËRTHORTË) NË MASËN 97.64 PËR QIND TË KAPITALIT TË VENETO BANKËS SHA, TE QUAESTIO CAPITAL MANAGEMENT SGR S.P.A., ITALI

Në bazë dhe për zbatim të nenit 12, shkronja “a”, dhe të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar; të pikës 1, shkronjat “gj” dhe “h”, dhe të pikave 3 dhe 4 të nenit 24, si dhe të nenit 25 të ligjit nr. 9662, datë 18.12.2006, “Për bankat në Republikën e Shqipërisë”, të ndryshuar; të nenit 17, të rregullores “Për licencimin dhe ushtrimin e veprimtarisë së bankave dhe degëve të bankave të huaja në Republikën e Shqipërisë”, miratuar me vendimin nr. 14, datë 11.3.2009 të Këshillit Mbikëqyrës, të ndryshuar; të nenit 4, pika 2, si dhe të pikës 21 të shtojcës 1, të rregullores “Për përcaktimin e nivelit të vendimmarrjes në mbikëqyrjen e veprimtarive bankare dhe financiare”, miratuar me vendimin nr. 36, datë 26.5.2010 të Këshillit Mbikëqyrës, të ndryshuar, me propozimin e Departamentit të Mbikëqyrjes, Këshilli Mbikëqyrës i Bankës së Shqipërisë,

VENDOSI:

1. Të japë miratimin për transferimin e kontrollit (të tërthortë) në masën 97.64 (nëntëdhjetë e shtatë pikë gjashtëdhjetë e katër) për qind të kapitalit të Veneto Bankës sh.a., te shoqëria Quaestio Capital Management SGR S.P.A., Itali.
2. Ngarkohet Departamenti i Mbikëqyrjes për ndjekjen e zbatimit të këtij vendimi.
3. Ngarkohet Departamenti i Kërkimeve për publikimin e këtij vendimi në Fletoren Zyrtare të Republikës së Shqipërisë, si dhe në Buletinin Zyrtar të Bankës së Shqipërisë.
Ky vendim hyn në fuqi menjëherë.

